澳門，簡稱澳，居珠江浦西畔，統三嶼，曰澳門半島、氹仔島、路環島。南臨南海，北接廣東省珠海市拱北，西臨橫琴。明季，葡萄牙人抵華，初欲奪屯門，戰敗，退澳門半島，請於知府，計歲付值，遂宣以假其地。及清，光緒十三年，《中葡北京條約》立，改屬葡萄牙。西元一九九九年十二月二十日，移權中華人民共和國，為澳門特別行政區。《中葡聯合聲明》酌定澳門行制如故，猶宗資本主義，但奪軍、藩之權，外之者，悉聽自治。